Jyväskylän steinerkoulu

Jyväskylän steinerkoulu, aikaisemmin nimellä Jyväskylän Rudolf Steiner -koulu,  on Jyväskylässä toimiva 1983 perustettu steinerkoulu. Perustamisestaan lähtien koulu alkoi kasvaa luokan verran vuodessa, kunnes se tuli yhdeksänvuotiseksi 1991. Vastaava kasvu alkoi uudestaan vuonna 1997, kun kouluun päätettiin perustaa lukio, joka oli Lahden Rudolf Steiner -koulun toimintayksikkö. Koulun ensimmäiset ylioppilaat valmistuivat 2001. Sittemmin koulun lukio on lakkautettu.

Koulu on toiminut hyvin monissa osoitteissa. Perustettaessa se toimi ensin yksityisopetusryhmänä. Sen toimitilat ovat olleet kokonaan tai osittain muun muassa Pyssymiehenkadulla Kortemäessä, Kypärätiellä Kypärämäessä, Kukkumäessä Kilpisen koulun kanssa samassa rakennuksessa sekä silloisen Cygnaeuksen koulun kanssa samassa rakennuksessa. Nykyään koulu toimii osoitteessa Wilhelm Schildtin katu 2. Vuosina 2017–2018 Jyväskylän steinerkoulun rehtorina toimi Teppo Lairio. Nykyään koulun rehtorina toimiva Tomi Niiniketo astui virkaan vuonna 2018.

Kuuluisia Jyväskylän Rudolf Steiner -koulun entisiä oppilaita 
Oras Tynkkynen, kansanedustaja
Vili-Verneri Vanhala, freestylehiihtäjä
Aarni Virtanen, historioitsija
Juhana Vähänen, runoilija.

Lähteet

Aiheesta muualla 
Jyväskylän steinerkoulun sivut

Jyväskylän oppilaitokset
Steinerkoulut
Mäki-Matti